Document ID: 32012R0729

VYKONÁVACIE NARIADENIE KOMISIE (EÚ) č. 729/2012
z 8. augusta 2012,
ktorým sa do Registra zaručených tradičných špecialít zapisuje názov [Bratislavský rožok/Pressburger Kipfel/Pozsonyi kifli (ZTŠ)]
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (1), a najmä na jeho článok 9 ods. 5 tretí pododsek,
keďže:
(1)
Žiadosť Slovenska zo 4. februára 2008 o zápis názvu „Bratislavský rožok“/„Pressburger Kipfel“/„Pozsonyi kifli“ do registra bola v súlade s článkom 8 ods. 2 nariadenia (ES) č. 509/2006 uverejnená v Úradnom vestníku Európskej únie (2).
(2)
Nemecko, Rakúsko a Maďarsko podali proti zápisu do registra námietky podľa článku 9 ods. 1 nariadenia (ES) č. 509/2006. Tieto námietky boli na základe článku 9 ods. 3 prvého pododseku písm. a) uvedeného nariadenia uznané za oprávnené.
(3)
Listami z 11. novembra 2010 Komisia vyzvala dotknuté členské štáty, aby uskutočnili príslušné konzultácie.
(4)
Príslušné členské štáty dospeli v lehote šiestich mesiacov k vzájomnej dohode, o ktorej Komisiu informovali 16. mája 2011 a ktorej súčasťou je zmena a doplnenie pôvodnej špecifikácie, a predovšetkým vypustenie požiadavky nachádzajúcej sa v pôvodnej žiadosti, aby bol názov do registra zapísaný s výhradou stanovenou v článku 13 ods. 2 nariadenia (ES) č. 509/2006.
(5)
Toto vypustenie sa týka používania názvu výrobku, a preto ho nemožno považovať za zmenu a doplnenie malého rozsahu v zmysle článku 11 ods. 3 písm. c) nariadenia Komisie (ES) č. 1216/2007 (3).
(6)
V súlade s článkom 9 ods. 5 druhým pododsekom nariadenia (ES) č. 509/2006 Komisia musí pristúpiť k novému preskúmaniu podľa článku 8 ods. 1 uvedeného nariadenia.
(7)
Žiadosť o registráciu názvu „Bratislavský rožok“/„Pressburger Kipfel“/„Pozsonyi kifli“, zmeneného a doplneného na základe uvedenej dohody, bola v tejto súvislosti opätovne uverejnená v Úradnom vestníku Európskej únie (4).
(8)
Keďže Komisii nebola v súlade s článkom 9 nariadenia (ES) č. 509/2006 oznámená žiadna námietka, tento názov sa musí zapísať do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. augusta 2012

Labels: 3
17
18